Oyela yegasse ku banauganda abalala abazannyira e Bungereza okuli captain wa She Cranes Peace Proscovia azannyira mu club ya Surrey Storm ne Mary Nuba azannyira mu club ya Loughborough Lightning.
Stella Oyella okugenda e Bungereza avudde mu club ya National Insurance Company gye yayambye okuwangula liigi ya babinywera eya Uganda sizoni ewedde.
Club ya Strathclyde Sirens gy’agenzemu yatandikibwawo mu 2016 mu kibuga Glasgow e Scotland.
Mu 2017 yatandikirawo okuvuganya mu liigi ya babinywera eya Bungereza, era sizon ewedde yamalidde mu kifo kya 8.
Stella Oyella era muzannyi wa basketball, nga abadde azannyira club ya JKL Lady Dolphins mu liigi ya babinywera eya Uganda.
Bisakiddwa: Issah Kimbugwe
lug_Latn lug_Latn lug_Latn lug_Latn lug_Latn taq_Latn